Il-Ministru għall-Finanzi Edward Scicluna ħabbar li l-Gvern se jerġa' jqassam il-vouchers biex jistimula l-ekonomija. Dawn se jerġgħu jiddaħħlu f'Jannar li ġej. Il-Ministru spjega li se jkun hemm xi tibdil, fosthom fid-denominazzjoni ta' kull voucher individwali li minn €20 se jinżlu għal €10 u €15. It-total se jibqa' ta' €100. Għall-istabbilimenti tat-turiżmu bħalma huma lukandi, ristoranti u bars, se jkun hemm €60 filwaqt li għall-ħwienet tar-retail se jkun hemm €40. Il-Ministru qal li din il-miżura se tiswa €50 miljun. Apparti din il-miżura għaż-żmien tal-pandemija, il-Gvern se jgħin ukoll billi jkompli jagħti l-leave ta' kwarantina . S'issa intużaw aktar minn 80% tal-vouchers li tqassmu fis-sajf. L-aħħar figuri: Użati aktar minn 80% tal-vawċers tal-Gvern Wage supplement se jkompli sa Marzu 2021 Il-Gvern ħabbar ukoll li se jkompli jagħti l-għajnuna lil min iħaddem bil-miżura tal-Wage Supplement sa Marzu tas-sena d-dieħla. Il-wage supplement kien estiż numru ta' drabi, inkluż f'Settembru, fejn ġie estiż sal-aħħar ta' dan ix-xahar. Il-vouchers tal-Gvern u l-wage supplement estiżi sal-aħħar ta' Ottubru Ġie spjegat li wara Marzu, se jkun hemm aġġustamenti f'din il-miżura li se jolqtu lin-negozji li jkunu sejrin tajjeb. Il-Ministru semma ż-żewġ fondi tal-Unjoni Ewropea għaż-żmien tal-pandemija: ReactEU li permezz tiegħu Malta se tieħu €120 miljun fi flus li bihom se jitħallsu l-wage supplements. Faċiltà għall-Irkupru u Reżiljenza (RRF): €220 miljun ta' għotjiet fis-setturi tal-ambjent u l-klima, kif ukoll il-bidla lejn realtà iktar diġitali, fost l-oħrajn. Tista' ssegwi l-baġit LIVE hawnhekk: BAĠIT 2021: Id-diskors LIVE mill-Parlament .td_uid_3_5f926d65540c3_rand.td-a-rec-img{text-align:left}.td_uid_3_5f926d65540c3_rand.td-a-rec-img img{margin:0 auto 0 0}